b"\n_START_ARTICLE_\nPont de la Barricona\n_START_SECTION_\nDescripci\xc3\xb3\n_START_PARAGRAPH_\nEs tracta de l'arrencada d'un pont, situada a un nivell m\xc3\xa9s enlairat que el camp on es troba. L'element est\xc3\xa0 format per dos cossos: un bloc compacte rectangular (3'60 m x 5'40 m) sobre el que s'aixequen unes parets des d'on devia sortir el pont vers l'altra banda del riu Ter, i la rampa d'acc\xc3\xa9s, amb baranes, sustentada per una arcada de mig punt rebaixat. Per sota l'arc s'hi pot passar a peu dret. La llum de l'arcada \xc3\xa9s de 4'20m, l'amplada interior del pas \xc3\xa9s de 2'80 m, i l'amplada de les baranes \xc3\xa9s de 45 cm. A l'altra banda del riu encara es veu part de l'estrep del pont."